Diari Oficial de la Generalitat Valenciana


Sumari del DOGV 8073, del 29-06-2017 (2017/4894)

RESOLUCIÓ de 8 de maig de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 78/16-EAE Ibi i 120/14-EAE Gata de Gorgos.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8073

Data del DOGV
:   29-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4894


Data del document
:   08-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 8 de maig de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 78/16-EAE Ibi i 120/14-EAE Gata de Gorgos. [2017/4894]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 78/16-EAE Ibi i 120/14-EAE Gata de Gorgos.  
«Informe ambiental i territorial estratègic  
Expedient: 78/16-EAE.  
Títol: modificació puntual 27 del Pla general.  
Promotor: Ajuntament d'Ibi.  
Autoritat substantiva: Comissió Territorial d'Urbanisme.  
Localització: Ibi.  
La Comissió d'Avaluació Ambiental, en la sessió realitzada el 9 de febrer de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual 27 del Pla general d'Ibi, en els termes següents:  
  
Amb data 13 d'octubre de 2016 ha entrat al Servei d'Avaluació Ambiental Estratègica, de la Subdirecció General d'Avaluació Ambiental, la sol·licitud d'inici de l'avaluació ambiental i territorial estratègica de la modificació puntual 27 del Pla general d'Ibi.  
A) Documentació presentada  
La sol·licitud d'inici, remesa pel Servei Territorial d'Urbanisme d'Alacant, s'acompanya de document inicial estratègic amb els continguts de l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
B) Planejament vigent  
El planejament municipal vigent és un pla general aprovat per la Comissió Territorial d'Urbanisme el 3 de febrer de 2000 (BOP 26.05.2000). Aquest pla va ser sotmés a avaluació ambiental i es va emetre declaració d'impacte ambiental el 24 de maig de 1999 (exp. 86/99 AIA).  
C) Document inicial estratègic: descripció, objecte i justificació  
  
La modificació pretén modificar les determinacions relatives al sector de sòl urbanitzable no detallat NP-I5.  
Aquest sector es preveu en el planejament vigent i s'ubica al sud-oest del terme municipal, limita a l'oest amb el terme de Castalla, al sud amb l'autovia AP-7, a l'est amb sòl industrial ja urbanitzat i al nord amb la CV-806.  
Es considera que donada la dimensió actual del sector, 1.086.048 m², resulta convenient per al millor desenvolupament subdividir-lo en 3 sectors, però mantindre els mateixos paràmetres del sector inicial (Índex d'edificabilitat brut = 0,65). D'aquesta manera es crearan els sectors:  
  
NP-I5 Superfícies  
NP-I5.1 317.458  
NP-I5.2 443.380  
NP-I5.3 325.210  
  
  
  
  
  
Vigent  
Proposat  
  
D) Document inicial estratègic: possibles efectes sobre el medi ambient  
Únicament s'ha aportat una alternativa, si bé es justifica que s'han estat considerant diverses opcions a l'hora de subdividir el sector, i es presenta finalment la que s'ha considerat més viable.  
Com a afectacions existents consideren el barranc del Gorgàs, el Camí Vell de Castalla i un gasoducte.  
En la fitxes dels sectors també s'incorpora la presència de jaciments arqueològics.  
E) Consultes  
Per part de la Direcció General d'Avaluació Ambiental la documentació aportada s'ha sotmés a consulta les administracions afectades següents:  
  
  
  
  
Consulta Informe Administració pública consultada  
   
18/01/17  
28/11/16 SDG d'Ordenació del Territori i Paisatge:  
\* Servei d'Infraestructura Verda i Paisatge  
\* Servei d'Ordenació del Territori (PATRICOVA)  
?-- 04/10/16 Servei Territorial d'Urbanisme  
  
  
Nota: els informes rebuts es publicaran en la pàgina web www.agroambient.gva.es/eae junt amb aquest IATE.  
  
F) Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
- Risc d'Inundació. (PATRICOVA). El nou Pla d'Acció Territorial sobre Prevenció del Risc d'Inundació, va ser aprovat pel Decret 201/2015, de 29 d'octubre, i en el qual es regula com procedir davant d'aquest risc en el planejament urbanístic.  
El 28 de novembre de 2016, el Servei d'Ordenació del Territori, emet un informe en què assenyala que el sector està afectat per risc d'inundació geomorfològic generat pel barranc del Gorgàs i és necessària l'elaboració d'un estudi d'inundabilitat. No obstant això, després de la divisió del sector proposada aquest risc únicament afectaria els sectors NPI-5.2 i NPI-5.3 que seria als que caldria exigir-los aquest requisit.  
L'estudi d'inundabilitat s'ha de centrar a determinar la conca vessant, els cabals generats, la distribució dels fluxos d'aigua i, si és el cas, l'adopció de mesures per a conduir els escolaments de forma ordenada a través del sector i evitar danys en persones i béns.  
- Paisatge. De conformitat amb el que estableix la LOTUP, el paisatge actuarà com a criteri condicionant en la planificació territorial i urbanística. D'acord amb l'article 6 de la dita llei, els plans generals han de contindre un estudi de paisatge, el contingut del qual és el fixat en l'annex I d'aquesta.  
El Servei d'Infraestructura Verda i Paisatge informa que la proposta no tindrà incidència sobre el paisatge sempre que s'ordene temporalment el desenvolupament dels sectors, i no és necessària l'elaboració d'instruments de paisatge.  
- Camins Ramaders. Per l'oest discorre, coincidint amb el límit de terme, la Vereda de la Travessera, de 10 metres al terme d'Ibi i 18.75 al terme de Castalla.  
Tal com està representat el sector, el camí ramader està fora d'aquest.  
- Patrimoni cultural. En les fitxes del sector NP-I5.2 s'ha reflectit l'existència de dos jaciments perquè siguen tinguts en compte en l'ordenació detallada que es desenvolupe.  
- Urbanisme. El 4 d'octubre de 2016 el Servei Territorial d'Urbanisme d'Alacant emet un informe i assenyala que afecta l'ordenació estructural i que l'aprovació definitiva serà autonòmica. A més des del punt de vista de les seues competències no tindrà efectes significatius en el medi ambient.  
D'acord amb la delimitació de sectors realitzada els efectes del risc d'inundació se centren en dos sectors i en queda un lliure d'aquest. Pot succeir que la gestió d'aquest risc supose un cost econòmic superior al previst, el cost del qual es repartia en el planejament vigent entre tots els propietaris del sector NPI-5 i que després de la modificació únicament es repercutirà sobre una part d'aquests. Si bé és una qüestió de gestió urbanística, convé advertir-la perquè es tinga en consideració en fases posteriors del procediment.  
- Infraestructures viàries. Pel límit nord discorre la CV-806 gestionada per la Generalitat. Pel límit sud la A-7 gestionada pel ministeri.  
  
A més un gasoducte travessa el sector. El seu traçat s'ha utilitzat per a fer de límit entre els futurs sectors NP-I5.1 i NP-I5.2.  
Realitzada l'anàlisi tècnica de la documentació presentada i consultada la cartografia temàtica de la Conselleria, s'observa que la modificació proposada del pla general, no presenta afectacions sobre el medi ambient, a excepció del risc d'inundació. No obstant això, donat l'objecte de la modificació aquesta afectació pot estudiar-se amb major detall en plans que s'han de desenvolupar en un futur, per la qual cosa bastaria realitzar en aquests moments el procediment simplificat d'avaluació.  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
H) Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació puntual avaluada no influeix en altres plans o programes; no té incidència en el model territorial vigent al municipi, no produeix increment en el consum de recursos, consultades respecte d'això les administracions afectades; es pot concloure que el procediment d'avaluació simplificada és prou per a determinar que la modificació de pla no presenta efectes significatius sobre el medi ambient, si bé han d'establir-se condicions per al desenvolupament dels sectors resultants. D'acord amb allò que s'hi ha exposat, es resol: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual 27 del Pla General d'Ibi, d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que es complisquen les condicions descrites a continuació, prèviament a l'aprovació definitiva, i correspon continuar la tramitació d'acord amb la normativa sectorial:  
  
1) S'haurà d'incloure en les fitxes dels sectors NPI-5.2 i NPI-5.3 la necessitat d'elaborar un estudi d'inundabilitat amb caràcter previ a la programació en els termes que s'assenyalen en l'informe del Servei d'Ordenació del Territori de 28 de novembre de 2016.  
2) S'haurà d'incloure en les fitxes dels sectors l'ordre seqüencial de desenvolupament dels sectors, i s'haurà d'executar en primer lloc el NPI-5.1, en segon lloc el NPI-5.2 i finalment el NPI-5.3.  
3) Prèviament a l'aprovació definitiva s'haurà d'obtindre l'informe de la Demarcació de Carreteres del Ministeri de Foment (A7), la Direcció General d'Obres Públiques, Transport i Mobilitat (CV-806) i la Direcció General de Cultura i Patrimoni.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot això, la Comissió d'Avaluació Ambiental, acorda: emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual 27 del Pla general d'Ibi, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 9 de febrer de 2017.- El secretari de la Comissió d'Avaluació Ambiental: José del Valle Arocas.»  
«Informe ambiental i territorial estratègic  
Tràmit: avaluació ambiental de la modificació puntual núm. 21 de les normes subsidiàries de Gata de Gorgos.  
Promotor: Ajuntament de Gata de Gorgos.  
Autoritat substantiva: Ajuntament de Gata de Gorgos i CTU de València.  
Localització: terme municipal de Gata de Gorgos.  
Expedient: 120-14-EAE.  
La Comissió d'Avaluació Ambiental, en la sessió realitzada el 9 de febrer de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 21 de les normes subsidiàries de Gata de Gorgos, en els termes següents:  
Amb data de Registre 22 de desembre de 2014 té entrada en la direcció general competent en avaluació ambiental, remesa per l'Ajuntament de Gata de Gorgos, la documentació referent a la modificació puntual núm. 21: desclassificació de sòl urbanitzable en els sectors 6X i 6XI de les normes subsidiàries de Gata de Gorgos, en la qual se sol·licita l'inici de l'avaluació ambiental i territorial estratègica.  
  
1. Documentació presentada  
L'ofici de remissió s'acompanya del certificat de l'acord plenari de sotmetiment a informació pública i consultes de 25 de novembre de 2014 adoptat per l'Ajuntament de Gata de Gorgos i de dues separates en paper (esborrany de la modificació i document inicial estratègic) i en suport digital.  
L'esborrany de la modificació puntual núm. 21 de les normes subsidiàries (NS) de Gata de Gorgos està desglossat en tres parts amb els apartats següents:  
A: Documentació d'anàlisi i diagnòstic:  
A1 Memòria informativa.  
A2 Plans d'informació.  
B: Documentació justificativa:  
B1 Memòria justificativa.  
B2 Sol·licitud d'inici del procediment d'avaluació ambiental.  
C: Documentació amb eficàcia normativa:  
C1 Plans d'ordenació estructural.  
C2 Normes urbanístiques de rang estructural.  
C3 Fitxes de zona, fitxes de gestió i catàleg de proteccions.  
El document inicial estratègic, aportat com a separata i inclòs en l'esborrany de modificació que conforma l'apartat B.2, desplega els apartats 50.1 i 50.2 de la LOTUP per considerar l'òrgan promotor que resulta d'aplicació el procediment simplificat. Està acompanyat de 7 plans, dels quals corresponen els dos últims a l'alternativa 0 (planejament vigent) i a l'alternativa 1 (alternativa proposada).  
  
2. Planejament vigent  
El planejament municipal vigent són les normes subsidiàries de Gata de Gorgos, aprovades definitivament per l'Acord de la Comissió Territorial d'Urbanisme (CTU) d'1 de març de 1989 (BOP 04.10.1989), que no van ser sotmeses al procediment d'avaluació d'impacte ambiental. Posteriorment s'han redactat distintes modificacions, algunes aprovades i altres en tramitació, així com planejament de desenvolupament.  
  
Actualment les normes subsidiàries estan en procés de revisió i s'ha emés el document de referència del Pla General de Gata de Gorgos per la directora general de Gestió del Medi Natural el 22 de març de 2011 (exp. 150/3816 UMN).  
Entre les modificacions i el planejament de desenvolupament cal mencionar les següents:  
- Homologació i Pla parcial del sector 6 VIII aprovats definitivament per l'Acord de la CTU de 12 de juny de 2000 (BOP 18.10.2000), afectat per aquesta modificació.  
- Modificació de les normes de la zona de protecció especial en sòl no urbanitzable, aprovada per l'Acord de la CTU de 12 de juny de 2001 (BOP 27.03.2002), amb declaració d'impacte ambiental emesa el 7 de juny de 1995 (exp. 13/5130-QCW). Conté la regulació del sòl no urbanitzable, que es proposa assumir en la MP21.  
- Modificació puntual número 9 de les normes subsidiàries del municipi de Gata de Gorgos, aprovada per l'Acord de la CTU de 29 de juny de 2009, en la qual es desclassifiquen els sòls de la Solana més allunyats del nucli de Gata de Gorgos. Són contigus amb la part oest/sud-oest de l'àmbit de MP21.  
- Pla de reforma interior polígon els Plans, en tramitació, amb l'acord d'avaluació prèvia d'efectes significatius emés per la Comissió d'Avaluació Ambiental de 27 d'octubre de 2016 (exp. 34/6440-FIQ). És contigu amb la part nord-est de l'àmbit de la MP21.  
  
3. Objecte, descripció i justificació de la modificació  
La modificació puntual té per objecte la desclassificació de dos sectors de sòl urbanitzable (sector 6X i sector 6XI) i la regularització d'una xicoteta zona del sector 6 VIII.  
Es proposa per a aquests sectors desclassificats, coneguts com Boleries i els Molins, la qualificació com a sòl no urbanitzable comú, excepte una porció qualificada d'especial protecció pels seus valors arqueològics.  
(Nota: en l'apartat 1 - Generalitats del document ambiental, s'indica que els sectors desclassificats passen a tindre la consideració de sòl urbanitzable. Donat l'objecte de la modificació es considera que es tracta d'una errata que haurà de ser esmenada. Aquesta errata també apareix en altres apartats de la documentació: C.3. A Fitxes de zona i C.3.B Fitxes de Gestió).  
S'assenyala en la documentació que els sectors 6-X i 6-XI, amb superfícies de 380.764 m² i 452.818 m² respectivament, estan classificats per les normes subsidiàries com a sòl urbanitzable amb tipologia clau 6 (residencial turístic) i no han sigut desenvolupats durant la vigència d'aquestes. L'ús global assignat és residencial, i és compatible amb terciari, equipament i industrial de primera categoria en emplaçaments concrets. L'índex d'edificabilitat bruta és de 0,25 m²/m².  
  
Planejament vigent (Alternativa 0)  
  
  
  
  
  
Modificació proposada (Alternativa 1)  
  
S'indica que amb la modificació proposada la superfície de sòl no urbanitzable (protegit i no protegit) passa de 95.384.494 m² a 02.985.597 m² i, amb això, en el municipi ja no es disposen de més sectors de sòl urbanitzable per a desenvolupar.  
L'increment de sòl no urbanitzable indicat coincideix amb la suma de superfícies dels dos sectors desclassificats descomptant la corresponent a la regularització plantejada per al sector 6 VIII.  
En relació amb el sector 6VIII (Gata de Gorgos Residencial) la modificació comporta l'addició de sòl (no queda clar si del que es proposa desclassificar o del desclassificat prèviament), concretament 4.641 m². S'assenyala que els terrenys afectats es destinen a viari per a tancar aquesta xarxa en el sector, incrementada aquesta dotació però sense que es modifiquen altres determinacions, sense increment d'edificabilitat ni menyscabament de cap dret per a tercers. S'indica que «la gestió del sòl s'està duent a terme per part de l'Ajuntament pels sistemes establits legalment per a això sense càrrec al sector».  
S'assenyala que el sector té pla parcial aprovat, la urbanització executada al 100 % i l'edificació consolidada en un 75,39 % i que queden 10.500 m² de sòl residencial que poden donar cabuda a 50 habitatges per a 132 habitants (d'acord amb l'edificabilitat prevista en el pla parcial) i 8.580 m² de sostre per a ús terciari.  
Segons la memòria informativa (apartat A.1) el sector 6 VIII té una superfície de 483.600 m² desenvolupats per a l'ús previst en les NS (residencial turístic). D'això es desprén que amb un increment viari de 4.641 m² resultaria un sector de 488.241 m².  
Segons la memòria justificativa (apartat B.1) i el document ambiental (apartat B.2) la superfície del sector 6 VIII és un poc major (489.442 m²). No s'especifica que aquesta superfície siga el resultat d'incorporar el sòl viari i en el quadre de superfícies s'atribueix al sòl urbanitzable una superfície de 494.083 m² (489.442 m² + 4.641 m²).  
  
Consultat l'acord de la Comissió Territorial d'Urbanisme de 12 de juny de 2000 pel qual s'aprova l'Homologació i Pla Parcial del Sector 6-VIII (BOP 18.10.2000) la superfície del sector és de 483.600 m², fet pel qual hauran de quedar aclarides les discrepàncies superficials.  
  
S'assenyala que la desclassificació proposada està justificada pels fets següents:  
- El no desenvolupament dels sectors 6X i 6XI durant la vigència de les normes subsidiàries.  
- La política municipal sobre el creixement del municipi, que ha optat per la desclassificació de diversos sectors urbanitzables (plasmada en modificacions puntuals prèvies).  
- El necessari ajust apuntat en el document de referència emés per la Conselleria d'Infraestructures, Territori i Medi Ambient, de la Generalitat Valenciana, en relació amb el concert previ per al desenvolupament del nou pla general.  
- L'Inventari forestal del municipi, que incideix quasi en la seua totalitat sobre el sector 6XI.  
- L'anàlisi del territori fet en la tramitació del nou pla que s'està elaborant i la corresponent consideració d'aquests sectors com a sòl no urbanitzable en aquest.  
- El rebuig per part dels propietaris de terrenys en aquests sectors de la quantia meritada per l'impost de béns immobles respecte d'uns terrenys la realitat dels quals és la del terreny no urbanitzable.  
En relació amb la regularització del sector 6 VIII s'assenyala que la necessitat de conformar un vial de vora en aquest està motivada per la realitat topogràfica existent entre aquest sector i el sector 6 X.  
En la memòria informativa de l'esborrany del pla també s'assenyala que amb la modificació puntual es pretén «establir el model territorial municipal que servirà de base per al desenvolupament de les actuals normes subsidiàries d'acord amb el futur Pla General de Gata de Gorgos» que està en tramitació, així com «garantir l'adequació del dit model amb el seu context supramunicipal, amb els PAT aplicables i amb la política urbanística i territorial de la Generalitat».  
Regulació del sòl no urbanitzable  
S'indica en la memòria justificativa i en l'apartat amb eficàcia normativa de l'esborrany de modificació que per als sòls desclassificats s'aplicarà la regulació vigent per al sòl no urbanitzable, concretament el capítol VII (modificat). Correspon a la regulació establida en la modificació de normes de la zona de protecció especial en sòl no urbanitzable, aprovada definitivament per la Comissió Territorial d'Urbanisme d'Alacant en la sessió realitzada el dia 12 de juny de 2001. La modificació va ser redactada per a adaptar el planejament municipal vigent a la Llei 4/1992, del sòl no urbanitzable, diferenciant el sòl comú del d'especial protecció.  
En la proposta de modificació presentada s'afig una disposició addicional única en la qual s'estableix que l'aplicació de la LOTUP, i en particular el títol IV sobre règim del sòl no urbanitzable i de l'urbanitzable sense programa d'actuació, prevaldrà sobre qualsevol situació de contradicció que poguera donar-se com a conseqüència de l'aplicació de les normes urbanístiques del sòl no urbanitzable vigents.  
  
Alternatives  
Es preveuen únicament dues alternatives:  
Alternativa 0: manteniment de la classificació dels dos sectors com a sòl urbanitzable.  
Alternativa 1: desclassificació dels dos sectors que passen a sòl no urbanitzable comú. S'identifica en el document inicial estratègic com la «derivada del document de referència i assumida en la versió preliminar del pla general exposada al públic».  
Cal assenyalar que en el pla I-6 classificació del sòl en el pla general en tramitació (inclòs en la part informativa de l'esborrany de modificació) no s'assigna qualificació de comú a tots els terrenys que passen a ser sòl no urbanitzable. En aquest es proposa:  
- Per als terrenys corresponents al sector 6 X, sòl no urbanitzable comú interés general (SNUCIG).  
- Per als terrenys de la part nord del sector 6 XI, sòl no urbanitzable de protecció de forests (SNUPM). S'inclou tant el sòl protegit pels seus valors arqueològics com el que l'envolta.  
- Per als terrenys de la part sud del sector 6 XI amb presència de construccions, sòl no urbanitzable comú nucli habitatges consolidat (SNUCVC).  
- Per a la resta de terrenys de la part sud del sector 6 XI, contigus als sòls amb construccions, sòl no urbanitzable comú d'interés agrari (SNUCIA).  
  
Pla I-6 Classificació del sòl en el pla general en tramitació  
  
Encara que queden fora de l'àmbit de la modificació puntual 21, cal ressenyar la qualificació de protegits (SNUPM protecció de forests) que s'atorga en aquesta proposta als terrenys contigus per l'oest/sud-oest amb els sectors 6 VIII i 6 X, desclassificats per mitjà de la modificació puntual 9.  
D'altra banda, atenent els plans de les alternatives 0 i 1, els terrenys contigus amb l'àmbit 6 XI i amb el sector 6 VIII fora del terme, tenen consideració de sòl no urbanitzable agrícola i forestal en el planejament vigent de Pedreguer (NS tipus b).  
Informació territorial  
Les zones objecte de modificació es caracteritzen pels pendents pronunciats i la situació elevada en relació amb el nucli urbà i les vies de comunicació.  
Els tres sectors afectats integren les elevacions serranes del municipi i el que en origen havia de tractar-se d'una única unitat paisatgística, en conforma actualment dues: la Solana - els Serrillars i Gata de Gorgos residencial (sector 6 VIII), a causa del desenvolupament urbà d'aquest últim àmbit.  
El valor paisatgístic arreplegat en l'estudi de paisatge del pla general per a aquesta zona és molt alt i dins de l'àmbit del sector 6 XI es destaca, com a recurs paisatgístic de primer ordre al municipi, el Tossal de Pedreguer, en el cim del qual es retalla el perfil de dos molins de vent (tres segons el document).  
Impactes existents i efectes previsibles en el medi ambient.  
Entre els impactes existents al terme, que es mencionen amb caràcter general en el document, estan els produïts pels habitatges de segona residència (en algun temps simples casetes d'apers majoritàriament) en les zones d'horta periurbana. Són de caràcter paisatgístic, i també ambiental, quant a la inexistència de serveis públics bàsics com ara aigua, sanejament, arreplega de residus, etc.  
Es menciona també el fort impacte paisatgístic i ambiental produït per la urbanització Gata Residencial, tant en el vessant sud com en el cim, per ser visible des del nucli urbà de Gata i des de l'AP-7, així com des de la zona nord de la comarca de la Marina Alta.  
Es poden mencionar com a plans amb incidència en la proposta de modificació:  
- El pla general, en elaboració per a substituir les NS vigents.  
- El pla de reforma interior del polígon els Plans, que proposa una nova delimitació del sòl urbà industrial en terrenys contigus amb sector 6 XI desclassificat.  
4. Consultes realitzades  
Per part de la direcció general competent en avaluació ambiental, d'acord amb l'article 51.1 de la LOTUP, la documentació aportada s'ha sotmés a consulta, en la seua condició d'administracions públiques afectades:  
Consulta Informe Administració consultada  
 09/02/15 CITMA. Servei Territorial d'Urbanisme  
03/06/15  
   
29/02/16  
15/06/15 CITMA. Subdirecció General d'Ordenació, Planificació i ATE  
Servei d'Infraestructura Verda i Paisatge  
Servei d'Ordenació del Territori (PATRICOVA)  
03/06/15  
   
03/08/15  
€ /-/- CITMA. Subdirecció General de Medi Natural  
Servei d'Ordenació i Gestió Forestal  
Servei de Biodiversitat  
03/06/15 28/09/15 CITMA. Subdirecció General de Planificació Logística i Seguretat  
Servei de Planificació  
03/06/15 10/07/15 Conselleria d'Educació, Cultura i Esport. Direcció General de Cultura  
03/06/15 € /-/- Diputació d'Alacant. Àrea d'Infraestructures  
03/06/15 07/01/16 Ministeri de Foment. Unitat de Carreteres de l'Estat a Alacant  
03/06/15 25/06/15 Confederació Hidrogràfica del Xúquer (CHJ)  
03/06/15 € Ajuntament de Pedreguer  
  
  
Nota: els informes emesos es publicaran en la web http://www.agroambient.gva.es/eae junt amb l'informe ambiental i territorial estratègic.  
  
  
5. Identificació i valoració dels possibles efectes sobre el medi ambient.  
D'acord amb allò que s'hi ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb la consulta prèvia a les administracions públiques afectades a què es refereixen els articles 48.d i 51.1 de la LOTUP.  
Infraestructura Verda i Paisatge  
De conformitat amb els articles 6, 34 i 63 de la LOTUP, el paisatge ha d'integrar-se en la planificació territorial i urbanística, per mitjà de la incorporació en els seus plans i projectes de condicions, criteris o instruments de paisatge en funció de l'abast de les seues determinacions i del paisatge afectat.  
En informe de 29 de febrer de 2016, el Servei d'Infraestructura Verda i Paisatge apunta discrepàncies entre la qualificació proposada en la modificació i la prevista en la revisió del planejament que està en tramitació, per a l'àmbit corresponent al sector 6-XI desclassificat.  
  
Assenyala que el caràcter del paisatge i les condicions de visibilitat i percepció dels àmbits objecte de modificació són sensiblement distints i que, d'acord amb l'estudi de paisatge elaborat per al PG i a l'informe emés en aquesta matèria per a l'elaboració del document de referència corresponent a aquest, almenys una part dels sòls afectats per la modificació haurien de formar part de la infraestructura verda municipal, i atendre l'alt valor paisatgístic, cultural, forestal o agrari, o per estar ubicats en zones d'afectació visual de la principal infraestructura de comunicació de l'àmbit, l'autopista AP-7.  
Assenyala també que en el sòl objecte de modificació es podran desenvolupar, d'acord amb la legislació relativa al sòl no urbanitzable i a les normes subsidiàries vigents, usos i activitats susceptibles de generar un elevat impacte paisatgístic i visual, donada la seua localització.  
Per tot això en l'informe es conclou que, tal com estableix la LOTUP (articles 8 i 26), han de considerar-se el paisatge i la infraestructura verda com a criteris condicionants per a la zonificació del sòl i, atés que està en elaboració l'estudi de paisatge del municipi, s'assenyala la necessitat de revisar i modificar la proposta de qualificació del sòl i d'usos i activitats permesos en aquest, a partir de la caracterització, la valoració i els objectius de qualitat del dit estudi i atenent a allò que s'ha exposat en l'informe.  
Sòl forestal. Camins ramaders  
El Servei d'Ordenació i Gestió Forestal informa el 3 d'agost de 2015 que la condició de sòl no urbanitzable proposta per als sectors desclassificats és d'acord amb la naturalesa física dels terrenys, forestal amb forts pendents en quasi tot el sector XI i en gran part del sector X, i que la modificació no comporta afectació a cap camí ramader classificat dins del terme. Pel que considera viable i convenient la modificació.  
  
El PATFOR qualifica com a forestal estratègic dues franges de sòl a un costat i a l'altre de l'AP-7 i la zona protegida pels seus valors arqueològics. També es consideren sòl forestal estratègic altres terrenys contigus amb els tres sectors afectats per la modificació: al terme els situats a l'oest i sud-oest dels sectors 6 VIII i 6 X i al terme de Pedreguer els ubicats al nord-oest del sector 6 XI i la part no edificada al nord del sector 6 VIII. Les característiques d'aquests sòls es mantenen en els contigus desclassificats (part nord d'ambdós sectors) pel que es considera que si no van quedar inclosos com a estratègics en el PATFOR va ser únicament per la seua condició d'urbanitzable.  
  
Espais naturals protegits  
L'àmbit no es localitza en espai natural protegit.  
Capacitat agrícola  
Segons la cartografia temàtica de la Generalitat la part sud dels sòls desclassificats tenen capacitat d'ús del sòl elevada (classe B).  
Riscos ambientals i territorials  
- Inundació  
El 15 de juny de 2015 el Servei d'Ordenació del Territori informa que l'actuació proposada no està afectada per risc d'inundació.  
  
- Incendi forestal  
Part dels terrenys afectats per la modificació han patit incendis forestals (part del sector 6 XI en 1999 i part del sector 6 VIII en els anys 1994 i 1995).  
Als efectes de previndre incendis forestals, es preveurà el que estableix el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
  
En relació amb el sector 6 VIII i la regulació d'usos en sòl no urbanitzable cal recordar l'aplicació del que estableix el CTE-DBSI (secció 5) per a zones edificades limítrofes o interiors a àrees forestals i l'article 32 (condicions de seguretat en la interfície urbana forestal) del PATFOR.  
Domini públic hidràulic  
El 25 de juny de 2015 la Confederació Hidrogràfica informa que l'actuació no té efectes significatius.  
Assenyala, no obstant això, els llits que estan en l'àmbit de l'actuació i recorda que els llits de corrents naturals pertanyen al domini públic hidràulic i que estan protegits per una zona de servitud de 5 m (que s'ha de mantindre expedita per a l'ús públic) i una zona de policia de 100 m (en la qual certes activitats estan subjectes a autorització).  
  
En l'annex IV de la LOTUP s'estableix, en aquest sentit, que en les zones de sòl rural (que s'han de classificar com a sòl no urbanitzable) s'han de diferenciar les protegides per afectacions.  
Patrimoni cultural  
Dins del sector 6-XI hi ha una zona subjecta a protecció arqueològica. Correspon al Tossal de Pedreguer, en el qual es localitzen dos molins de vent (tres segons el document presentat) considerats béns de caràcter etnològic i recurs paisatgístic.  
La proposta de modificació manté les condicions de protecció d'aquesta zona (delimitació, qualificació i regulació).  
El 10 de juliol de 2015, la directora general de Cultura i Patrimoni, atenent a fi de la modificació i a la consideració que en la documentació es fa de la legislació en matèria de patrimoni cultural, dóna la seua conformitat a l'efecte de elaboració de l'IATE.  
Infraestructures lineals  
Els àmbits afectats per la modificació són contigus amb vies de comunicació de distinta titularitat.  
Els sectors 6VIII i 6X queden delimitats per la seua banda est per l'AP-7 (estatal); aquesta via delimita el sector 6XI per l'oest. Al seu torn, el sector 6XI fita pel nord-est amb la CV-732 (de la Diputació) i amb el tram d'enllaç entre la CV-734 (via de la Generalitat) i la CN-332 (estatal) en el polígon industrial Plans contigu.  
Cal recordar que la legislació sectorial vigent en matèria de carreteres (tant estatal com autonòmica) estableix per a les corresponents vies de comunicació distintes zones de protecció (zona de servitud, zona d'afectació, zona de limitació a l'edificabilitat...), subjectes a restriccions.  
En l'extrem sud-est del polígon els Plans està previst executar una rotonda que, a més de donar accés al polígon industrial, forma part del projecte de connexió entre les carreteres CV-732, CV-734 i CV-748 (via de la Diputació) amb la qual es pretén articular moviments a nivell comarcal fora del nucli urbà de Gata de Gorgos. Una part dels terrenys que es veuen afectats pel projecte de connexió pertanyen al sector 6XI. Amb l'aprovació del pla de reforma interior del polígon els Plans, en la redelimitació del qual s'inclouen aquests terrenys, aquests quedaran incorporats a l'àmbit industrial.  
El 7 de gener de 2016 per part de la Unitat de Carreteres del Ministeri de Foment s'emet un informe als efectes de l'elaboració de l'IATE o del DA) en el qual s'assenyalen algunes qüestions que s'han de preveure per a completar els continguts de la modificació. Es requereix:  
  
- Considerar les limitacions/prohibicions i exigències que imposa la legislació de carreteres.  
- Representar correctament les corresponents zones de protecció l'AP-7 i a les franges de 50 m des de l'aresta exterior de la calçada s'han de considerar SNU d'especial protecció d'infraestructures).  
  
- No incloure els terrenys expropiats per l'Estat en el sector 6VIII.  
  
- Complir la legislació en matèria acústica (estatal i autonòmica) en el desenvolupament del sector 6 VIII.  
- Garantir la compatibilitat de les activitats que puguen tindre cabuda en tots els àmbits afectats per la modificació amb el funcionament normal de les carreteres. Assenyala que s'han d'evitar activitats que puguen generar fum, pols, vapors, olors o altres emissions que puguen invadir les calçades, reduir la visibilitat o produir enlluernaments, així com actuacions que puguen alterar el sistema natural de desaigüe o el drenatge de les carreteres estatals.  
En la documentació gràfica ha de quedar diferenciat, d'acord amb el que estableixen les corresponents legislacions sectorials (carreteres, camins ramaders?) el sòl protegit i el subjecte a limitacions (o afectacions).  
S'haurà d'establir la regulació corresponent a cada àmbit diferenciat, en la qual s'incorporaran les prohibicions, limitacions i exigències previstes en les legislacions sectorials.  
El Servei de Planificació (DG d'Obres Públiques Transport i Mobilitat) ha assenyalat algunes consideracions i aspectes a documentar en matèria viària en el seu informe de 28 de setembre de 2015.  
Aspectes urbanístics  
El 9 de febrer de 2015 el Servei Territorial d'Urbanisme informa que, des del punt de vista de les seues competències, no pareix que la proposta haja de tindre efecte significatiu sobre el medi ambient.  
No obstant això, assenyala que en el document de modificació puntual que aprove l'Ajuntament, prèviament a la seua aprovació definitiva, ha de definir-se amb més precisió la modificació operada en el sector 6 VIII, que implicarà la modificació de les determinacions de l'homologació i pla parcial aprovats definitivament per l'Acord de la CTU, de 12 de juny de 2000 (BOP 18.10.2000).  
Així mateix assenyala que s'haurà de precisar el mecanisme de gestió que s'establisca per al sòl que s'incorpora a la delimitació del sector.  
  
Valoració general de la proposta i consideracions a preveure.  
Coherència de la proposta i coherència amb altres plans.  
La desclassificació de sòl no desenvolupat és coherent amb el compromís de Gata de Gorgos de treballar per a aconseguir un desenvolupament sostenible, manifestat en desclassificacions prèvies.  
Desclassificar els sectors 6X i 6XI està en línia amb l'ETCV (Directriu 65) i amb la LOTUP (article 7 c) que estableixen que els creixements hauran d'orientar-se cap a zones exemptes de risc o, justificadament, en les quals aquest siga menor. Les zones contigües a l'AP-7 es veuen afectades per risc de despreniment i exposades al risc derivat del transport de mercaderies perilloses per carretera i encara que es desclassifique tot el sòl urbanitzable existent, segons s'assenyala en el document de referència del pla general, n'hi ha prou sòl urbà pendent de consolidació.  
Polígon els Plans  
La delimitació del polígon els Plans (que reajusta el límit del sòl urbà industrial en la zona contigua a un dels sectors desclassificats) reflectida en els plans de la proposta no correspon amb la presentada per a la seua avaluació ambiental estratègica en el corresponent pla de reforma interior. No obstant això, aquest pla està en tramitació i subjecte als informes definitius en matèria de carreteres, que poden incidir en aquesta.  
Sector 6 VIII  
En relació amb la delimitació s'assenyala al realitzar-se la desclassificació dels sectors 6X i 6XI, contigus a aquest, hi ha una zona en la part sud-oest, que topogràficament resulta inviable quant a la seua execució, per la qual cosa es proposa per part de l'Ajuntament de Gata de Gorgos el tancament de la trama del sector 6VIII a través de la creació d'una major dotació viària que supose un vial de vora.  
El sector a penes fita amb el sector X per la seua banda oest i no s'aprecien diferències entre la delimitació del sector 6 VIII en pla corresponent a l'alternativa 0 (planejament vigent) i en el corresponent a l'alternativa 1 (modificació proposada), i no queda clara la variació.  
  
Cal considerar que en l'acord d'aprovació de l'homologació i pla parcial del sector 6 VIII ja s'apunten dificultats per a perimetrar el sector 6 VIII, així com la previsió de portar alguns carrers fins a la llinda oest per a connectar-los amb el sector veí, i que els terrenys contigus per l'oest, inicialment urbanitzables, van ser desclassificats amb l'aprovació del la modificació puntual 9 de les NS.  
La nova delimitació ha de quedar convenientment documentada i s'ha de considerar la proximitat del sector amb sòl forestal (estratègic atenent al PATFOR) i les condicions de seguretat en la interfície urbana forestal a aplicar.  
D'altra banda, hi ha discrepàncies entre les superfícies atribuïdes al sector 6 VIII en distints apartats de la documentació que, encara que per la seua entitat no són substancials a l'efecte d'aquesta valoració ambiental, hauran de ser aclarides.  
El Servei Territorial d'Urbanisme ha assenyalat també la necessitat de definir amb més precisió la modificació operada en el sector 6 VIII, en el document de modificació puntual que aprove l'Ajuntament prèviament a l'aprovació definitiva, ja que implicarà la modificació de les determinacions de l'homologació i pla parcial aprovats definitivament per l'Acord de la CTU de 12 de juny de 2000 (BOP 18.10.2000).  
  
Objecte i abast (entitat) de la modificació. Coherència amb el pla general en tramitació.  
En la documentació s'assenyalen com a objectius de la modificació:  
  
- Establir el model territorial municipal que servirà de base per al desenvolupament de les actuals normes subsidiàries d'acord amb el futur Pla General de Gata de Gorgos (en tramitació), i  
- Garantir l'adequació del dit model amb el seu context supramunicipal, amb els PAT aplicables i amb la política urbanística i territorial de la Generalitat.  
No s'entra a valorar, si per mitjà de modificació de planejament (plantejada en principi com a modificació menor de pla de les previstes en l'article 46.3.c de la LOTUP) es pot establir (o es pot entendre que s'estableix) el model territorial del municipi, ja que no opera sobre el terme complet (ni de bon tros).  
A més, des del punt de vista ambiental i quant a la generació d'efectes significatius en el medi ambient, la desclassificació de sòl té, amb caràcter general, un efecte positiu. Així s'argumenta en el document, al proposar l'aplicació del procediment simplificat i en la selecció d'alternatives (la desclassificació produirà la «consegüent millora en els impactes que pogueren derivar-se sobre el medi ambient i els elements estratègics del territori de desenvolupar-se les vigents normes subsidiàries de Gata de Gorgos»).  
En tot cas, i atenent als objectius assenyalats, la modificació ha de considerar l'anàlisi i el diagnòstic efectuat al terme per a l'elaborar el pla general íntegrament, i preveure aspectes (alguns mencionats) que no han sigut tinguts en compte i/o convenientment documentats en la modificació. Cal mencionar:  
- L'inventari forestal del municipi, que incideix quasi en la seua totalitat sobre el sector 6 XI.  
- La capacitat agrícola del terme, que en la part sud dels sectors desclassificats (sobretot en l'àmbit del sector 6 X) és elevada.  
- Els informes sectorials emesos en la tramitació del pla general, en els quals es requeria (i així es transcriu en la part informativa de la modificació) definir amb major detall els terrenys forestals.  
- El pla EA.2 síntesi territorial presentat, en el qual es reconeix la falta d'homogeneïtat del sòl proposat com a comú. Es diferencien, a pesar de l'escala, entre altres elements, zones de matoll pastiu, zones de cultius i també zones urbanes (est i sud del sector 6 XI).  
  
- L'existència d'habitatges unifamiliars dispersos i disseminats en sòl no urbanitzable, mencionada en la documentació de manera genèrica i poc definida, a pesar que en la part est i sud del sector 6 XI desclassificat, s'aprecien construccions, a priori de caràcter residencial conformant nuclis.  
- El pla relatiu al pla general en tramitació incorporat en la part informativa de l'esborrany de la modificació, en què s'aprecien qualificacions diferenciades per a les àrees desclassificades (pla informatiu I.6).  
Encara que no conforma una àrea ambientalment i territorialment homogènia, en la proposta s'atorga als àmbits desclassificats la qualificació de sòl no urbanitzable comú, diferenciant únicament el sòl protegit pels seus valors arqueològics (la qualificació i l'àmbit del qual no es modifiquen).  
La LOTUP estableix en l'article 26 (apartat b: «en el sòl rural comú es delimitaran zones d'ordenació estructural, a partir de criteris ambientals i paisatgístics, que reflectisquen la seua vocació territorial futura».  
  
Considerant les distintes zones previstes en l'annex IV (a diferenciar atenent a l'ús predominant) cal diferenciar, almenys, rural comú forestal, rural comú agropecuària, entre altres.  
El Servei d'Infraestructura Verda i Paisatge, considerant la documentació que està en el seu Servei, adverteix també sobre la discrepància entre la proposta de modificació i la del pla general, en relació amb la qualificació del sòl corresponent al sector 6-XI, que ha de ser aclarida.  
Assenyala que en la proposta del pla general en tramitació es diferencien per a aquest àmbit desclassificat tres zones (sòl no urbanitzable de protecció de forests, sòl no urbanitzable comú d'interés agrari i sòl no urbanitzable comú) però la proposta de modificació classifica tot l'àmbit com a sòl no urbanitzable comú, a excepció d'uns 80.000 m² de protecció arqueològica.  
En la proposta tampoc es diferencien altres zones que, atenent al que estableix la LOTUP (article 26; annex IV) i en correspondència amb distintes legislacions sectorials han de considerar-se protegides, ni es complementa (o substitueix) la normativa urbanística que ha de regular els usos.  
Regulació del sòl no urbanitzable  
Quant a la regulació del sòl no urbanitzable vigent en el municipi (assumida en la modificació) únicament diferencia entre comú i amb algun nivell de protecció especial, i dins d'aquest últim tres categories (especial ecològic paisatgística, arqueològica i hidràulica).  
Atenent, d'una banda, els usos, les activitats i els aprofitaments que per al sòl rústic o no urbanitzable comú admeten les NS i que es proposa l'aplicació de la LOTUP, en particular el seu títol IV sobre règim del sòl no urbanitzable i de l'urbanitzable sense programa d'actuació (i assenyala a més que aquesta última prevaldrà en cas de contradicció) i vist, d'altra banda, el caràcter forestal de la part nord del sector 6 XI (inclosa en l'inventari forestal del municipi) i l'exposició visual dels àmbits desclassificats, es considera que la qualificació i regulació proposada per al sòl desclassificat haurà d'oferir suficients garanties per a evitar possibles impactes paisatgístics, mentre s'aprova definitivament el del pla general que està en revisió i ser coherent amb la proposta realitzada i amb el document de referència emés.  
  
Realitzada l'anàlisi tècnica de la documentació presentada i el seu objecte, vistos els informes sectorials emesos, revisada la cartografia existent en el Sistema d'Informació Territorial d'aquesta conselleria i a la vista dels criteris establits en l'annex VIII de la LOTUP, es considera que la modificació puntual núm. 21 proposada, que no suposa un augment en el consum de recursos i que comporta la desclassificació de l'ordre de 828.941 m² de sòl urbanitzable amb una incidència ambiental positiva en relació amb el model territorial vigent, no presenta, a priori, efectes significatius (de caràcter negatiu) sobre el medi ambient, i es pot considerar modificació menor del pla de les previstes en l'article 46.3.a de la LOTUP.  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
7. Proposta d'acord  
D'acord amb allò que s'hi ha exposat, es proposa: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 21 de les normes subsidiàries de Gata de Gorgos, segons estableix l'article 51 de la LOTUP, per considerar d'acord amb els criteris de l'annex VIII d'aquesta llei, que la modificació puntual avaluada no influeix en altres plans o programes, no produeix un increment significatiu en el consum de recursos, ni suposa afectació sobre elements del patrimoni natural ni cultural i, tenint en compte les consultes realitzades, es pot concloure que es tracta d'una modificació menor de pla de les previstes en l'article 46.3. 46.3.a i el procediment d'avaluació ambiental simplificada és prou per a determinar que la modificació proposada no presenta efectes significatius sobre el medi ambient, i correspon continuar la tramitació d'aquesta d'acord amb la normativa sectorial, si bé hauran de complir-se les determinacions següents:  
  
- S'hauran de corregir les errates de redacció (sòl urbanitzable/sòl no urbanitzable), revisar les discrepàncies superficials (sector 6VIII), així com definir amb més precisió la modificació operada en el sector 6VIII, tal com s'assenyala en l'informe del Servei Territorial d'Urbanisme de 9 de febrer de 2015.  
- Haurà de quedar reflectida gràficament en els plans d'ordenació la protecció de les distintes zones d'afectació segons el que preveuen les corresponents legislacions sectorials (carreteres, camins ramaders, hidràuliques).  
- En espera de la versió preliminar del PG en revisió, en el qual s'arreplegarà la qualificació dels àmbits objecte d'aquesta modificació i la regulació d'usos en aquests admissibles, i a fi de preservar els sòls d'activitats que d'acord amb la regulació proposada es podrien implantar en sòl no urbanitzable comú, s'haurà de qualificar la part nord de l'àmbit 6 XI que rodeja el sòl arqueològic i la part nord del sector 6 X (incloses en l'inventari forestal autonòmic i nacional) segons imatges 1 i 2 de l'annex com a sòl no urbanitzable de protecció ecològic paisatgística (NU-EP) i establir per a la zona sud i est de l'àmbit 6 XI i zona sud del sector 6X, que queden fora dels mencionats inventaris, l'aplicació de la regulació corresponent al sòl no urbanitzable comú (NU).  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació de l'nstrument de planejament corresponent en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
ANNEX  
Sòl forestal en àmbit sector XI  
  
  
Sòl forestal en àmbit sector X  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
En vista de tot això, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual 21 de les normes subsidiària de Gasta de Gorgos, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra aquesta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique per al seu coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 9 de febrer de 2017.- El secretari de la Comissió d'Avaluació Ambiental: José del Valle Arocas.»  
  
València, 8 de maig de 2017.- El director general de Medi Natural i d'Avaluació Ambiental: Antoni Marzo i Pastor.